CELEX: 32017R0238
Language: sk
Date: 2017-02-10 00:00:00
Title: Nariadenie Komisie (EÚ) 2017/238 z 10. februára 2017, ktorým sa mení príloha VI k nariadeniu Európskeho parlamentu a Rady (ES) č. 1223/2009 o kozmetických výrobkoch

11.2.2017   
            
            
               SK
            
            
               Úradný vestník Európskej únie
            
            
               L 36/37
            
         NARIADENIE KOMISIE (EÚ) 2017/238
   z 10. februára 2017,
   ktorým sa mení príloha VI k nariadeniu Európskeho parlamentu a Rady (ES) č. 1223/2009 o kozmetických výrobkoch
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (1), a najmä na jeho článok 31 ods. 1,
   keďže:
   
               (1)
            
            
               Vedecký výbor pre bezpečnosť spotrebiteľov (ďalej len „VVBS“), dospel vo svojom stanovisku zo 16. decembra 2008 (2) k záveru, že používanie oxybenzónu ako UV filtra v koncentrácii do 6 % hmotnostných v kozmetických výrobkoch na ochranu pred slnečným žiarením a v koncentrácii do 0,5 % hmotnostných vo všetkých typoch kozmetických výrobkov na účely ochrany zloženia nepredstavuje riziko pre ľudské zdravie s výnimkou jeho kontaktného alergénneho a fotoalergénneho potenciálu.
            
         
               (2)
            
            
               V dôsledku toho by sa súčasná maximálna koncentrácia 10 % hmotnostných oxybenzónu používaného ako UV filter v kozmetických výrobkoch mala znížiť na 6 % hmotnostných.
            
         
               (3)
            
            
               Nariadenie (ES) č. 1223/2009 by sa preto malo zodpovedajúcim spôsobom zmeniť.
            
         
               (4)
            
            
               Uplatňovanie novej maximálnej koncentrácie by sa malo oddialiť tak, aby sa zástupcom výrobného odvetvia umožnilo prijať potrebné zmeny zloženia výrobkov. Predovšetkým by sa podnikom mala poskytnúť lehota šiestich mesiacov od nadobudnutia účinnosti tohto nariadenia na prijatie opatrení potrebných na to, aby uviedli na trh vyhovujúce výrobky a prestali na trhu sprístupňovať výrobky, ktoré už boli uvedené na trh, a nespĺňajú novú maximálnu koncentráciu.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre kozmetické výrobky,
            
         PRIJALA TOTO NARIADENIE:
   Článok 1
   Príloha VI k nariadeniu (ES) č. 1223/2009 sa týmto mení v súlade s prílohou k tomuto nariadeniu.
   Článok 2
   Toto nariadenie sa uplatňuje od 3. septembra 2017.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. februára 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 342, 22.12.2009, s. 59.
   
      (2)  VVSV 1201/08
   
      PRÍLOHA
      V prílohe VI k nariadeniu (ES) č. 1223/2009 sa položka 4 nahrádza takto:
      
         
                     Referenčné číslo
                  
                  
                     Identifikácia látky
                  
                  
                     Podmienky
                  
                  
                     Znenie podmienok použitia a upozornenia
                  
               
                     Chemický názov/INN/XAN
                  
                  
                     Názov v jednotnom zozname zložiek
                  
                  
                     CAS číslo
                  
                  
                     EC číslo
                  
                  
                     Typ výrobku, časti tela
                  
                  
                     Maximálna koncentrácia v použiteľnom prípravku
                  
                  
                     Iné
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     „4
                  
                  
                     (2-hydroxy-4-metoxyfenyl)-fenylmetanón/Oxybenzón
                  
                  
                     Benzophenone-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     nie viac ako 0,5 % na účely ochrany zloženia výrobku
                  
                  
                     Obsahuje Benzophenone-3 (1).“